钦定古今图书集成/明伦汇编/官常典/第098卷 > 南昌王 盱眙王 临淮王
## 钦定古今图书集成/明伦汇编/官常典/第098卷 > 南昌王 盱眙王 临淮王

按《明外史》本传，仁祖四子，长南昌王，次盱眙王，次临
淮王，次太祖，俱陈太后生。南昌二子，长山阳王，无后，
次文正。盱眙一子，昭信王，无后，临淮王无子。太祖起
兵，诸王皆前死，独文正在。洪武初，诸王皆追封从祀，
文正以罪谪死，子守谦封靖江王，自有传。正德中，御
史徐文华言：“族无后者，祭于兄弟之孙”，太庙配享诸
王，至今七世，礼宜祧。礼臣议仍之。嘉靖中，建九庙，东
西庑祀如故。九庙灾，复同堂异室之制，祔十五王于
两序。盱眙、临淮王二妃配食。南昌王妃王氏，文正母
也。后薨，祔葬皇陵，不配食。